  Виталий Пронин Та сярысь огкыл гожтӥзы элькунмы но Россиысь Инкуазез утёнъя министерство. Станция пуктэмын луоз Ува ёросысь полигонын.Станция пуктэмын луоз Ува ёросысь полигонын. Ужез быдэстыны 44,8 миллион манет вуоз федерал бюджетысь, 9,95 миллион манет висъялоз Удмуртия, 500 сюрс манет софинансирование чотын лыктоз Ува ёрослэн кисыысьтыз. Огъя верано ке, проектлы ог 55 миллион манет кошкоз. - Жагез нимаз бичаса, полигон котырысь омыре, музъеме сюрись кырсь 8-15 процентлы кулэсмоз, - валэктӥз Россиысь инкуазез утёнъя но инкуазь узырлыкъя министр Денис Удалов. - Со сяна, арысь аре 3 сюрс тонна пала жуг-жаглэсь пайда поттыны быгатомы. Станциын нимаз бичаськозы переработкае мынӥсь пияла, пластик, бумага, корт но мукет арбериос. Ваньмыз мукетыз музъеме согиськозы. Та выллем станциос бӧрысь пуктэмын луозы Удмуртиысь ваньмаз полигонъёсы. Нялтас вераса, станция пуктонлы уксё вуоз экологической тыриськонъёслы луыса. Сое предприятиос тыро, уродмем, сӧриськем вузъёссэс, упаковкаоссэс быдтонэз асьсэлэн радъямзы уг поты ке. Туэ та чотын вуэм коньдон Россиысь 18 улосэ кошкоз отын люкаськем жуг-жаген нюръяськон вылысь. Ангелина Снигирёва Туспуктэм: udmdunne.ru  